CELEX: C2006/224/101
Language: et
Date: 2006-09-16 00:00:00
Title: Kohtuasi T-179/06: 7. juulil 2006 esitatud hagi — Euroopa Ühenduste Komisjon versus Burie Onderzoek en Advies B.V

16.9.2006   
            
            
               ET
            
            
               Euroopa Liidu Teataja
            
            
               C 224/48
            
         7. juulil 2006 esitatud hagi — Euroopa Ühenduste Komisjon versus Burie Onderzoek en Advies B.V
   (Kohtuasi T-179/06)
   (2006/C 224/101)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: A. Weimar, keda abistab advokaat W.A.M. Rupert)
   
      Kostja: Burie Onderzoek en Advies B.V. (Nijeholtpade, Holland)
   Hageja nõuded
   
               —
            
            
               mõista kostjalt komisjoni kasuks välja 646 871,28 euro suurune summa, täpsemalt 454 832,66 euro suurune põhisumma ja 192 039,66 eurot viivist, millele lisandub seadusjärgse intressimäära alusel arvutatud viivis käesoleva hagi esitamisest kuni kuupäevani, mil võlg on täielikult tasutud;
            
         
               —
            
            
               mõista kohtukulud ja kohtuvälise menetluse kulud välja kostjalt.
            
         Väited ja peamised argumendid
   Euroopa Ühendus, kelle esindajaks on komisjon, sõlmis kostja ja teiste pakkujatega kaks lepingut seoses Euroopa arenenud kommunikatsioonitehnoloogia (RACE II — projekt R2022 Barbara) ja avalikus huvis telemaatiliste lahenduste rakendamise (Telepromise programm) raames teostatavate teadusuuringute ja arendustegevusega.
   Komisjon viis vastavalt lepingule läbi auditi. Auditi tulemuste järgselt saatis komisjon kostjale võlateatise. Komisjon väitel tuleneb lepingu üldistest tingimustest, et kostja on kohustatud tagasi maksma kokkulepitud kulude ja komisjoni poolt juba tehtud maksete vahe ning, et käesolev asi puudutab alusetut makset kõnealustele lepingutele kohaldatava Nederlands Burgerlijk Wetboek'i 6. osa artikli 203 kohaselt.